paragraph_text: U registraturi je hrvatska televizijska serija snimljena 1974. godine prema istoimenom romanu Ante Kovačića te scenariju i u režiji Joakima Marušića. U seriji je prisutno neprestano prepletanje romantičarskih i realističkih motiva te stalna izmjena lirskih i naturalističkih sekvenci. "U registraturi" je, prema mišljenju i kritike i gledatelja, vrlo uspjela televizijska adaptacija jednog od najvažnijih hrvatskih romana 19. stoljeća. Neprestano prepletanje romantičarskih i realističkih motiva te stalna izmjena lirskih i naturalističkih sekvenci jamstvo su za visoku gledanost serije.